jkorsvik/nowiki_second_scrape_merged huggingface dataset:
Eremobothynus cornutus

Eremobothynus cornutus er en bille som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.


== Utseende ==
En middelsstor (ca. 20 millimeter), bred og høyt hvelvet, blankt rødbrun hornbille, hannen har et kort horn på hodet og pronotum er litt uthulet foran. Oversiden er glatt, undersiden kan være tett hårete. Dekkvingene er fint og spredt punktert.
Beina er korte og kraftige, særlig leggene noe utvidete, for-leggen med tre brede tenner.


== Levevis ==
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.


== Utbredelse ==
Arten er bare kjent fra Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Eremobothynus Ohaus, 1910
Eremobothynus cornutus (Steinheil, 1872)


== Kilder ==
Grossi, P.C. og E.I. Abadie (2008) A new species of Eremobothynus Ohaus (Coleoptera: Scarabaeidae: Dynastinae) from Argentina, with notes on Eremobothynus cornutus (Steinheil). Zootaxa 1733: 57-60 Tittelside: [1]
Dynastidae du monde- sjekkliste over artene Arkivert 5. august 2013 hos Wayback Machine.
Generic Guide to New World Scarab Beetles - Eremobothynus [2]


== Eksterne lenker ==
(en) Eremobothynus cornutus i Encyclopedia of Life 
(en) Eremobothynus cornutus i Global Biodiversity Information Facility 
Eremobothynus cornutus – detaljert informasjon på Wikispecies
Chiasognathus (Carmeniella) latreillei

Chiasognathus latreillei er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (26-35 millimeter), langbeint, mørkt rødbrun hjortebille. Hannens kjever er rundt en og en halv gang så lange som det korte hodet. Kroppen er kort og bred, med antydning til mørk metallglans. Pronotum er mye bredere enn langt, rundet, med en dyp og bred midfure, nesten ute hår. Beina er slanke, leggene (tibiae) på frambeina med korte torner. Dekkvingene har en litt læraktig overflate.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.


== Levevis ==
Disse billene lever i den såkalte valdivianske regnskogen langs vestsiden av Andesfjellene. 
Larvene lever i jorda der de eter røtter.


== Utbredelse ==
Arten er utbredt i det sørlige Sør-Amerika og er bare kjent fra Chile og Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Chiasognathini
Slekten Chiasognathus Stephens, 1831
Underslekten Carmeniella Molino & Olmedo, 2002
Chiasognathus (Carmeniella) latreillei Solier, 1851


== Kilder ==
Oversikt over artene
Generic Guide to New World Scarabid Beetles – Chiasognathus


== Eksterne lenker ==
Bilde av arten
Bildegalleri
(en) Chiasognathus (Carmeniella) latreillei i Global Biodiversity Information Facility 
(en) Chiasognathus (Carmeniella) latreillei hos NCBI 
Chiasognathus latreillei – detaljert informasjon på Wikispecies
Sclerostomulus tuberculatus

Sclerostomulus tuberculatus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En nokså liten, svart, blank, avlang hjortebille. Hannens kjever er bare litt forstørret hos denne slekten, og det er svært liten ytre forskjell mellom kjønnene, hos denne arten går de nesten ikke å skille på ytre utseende. Den har tydelige punktrekker på dekkvingene, som er ganske blanke og tett punkterte. Pronotum er rundet med tre små knøler nær forkanten i midten.


== Levevis ==
Arten lever i tempererte skoger. Voksne biller kan finnes gjennom hele året, men er mest aktive vinter og tidlig vår (mellom juni og september). Larvene utvikler seg trolig i stående, død ved.


== Utbredelse ==
Arten er utbredt i et lite område i det sentrale Chile og tilstøtende områder i Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Sclerostomus Burmeister, 1847 (i vid forstand)
Slekten (eller underslekten) Sclerostomulus Weinreich, 1960 - noen ganger regnet som ene egen slekt
Sclerostomulus tuberculatus (Solier, 1851)


== Kilder ==
M.J. Paulsen (2005) A revision of the southern South American stag beetles of the genus Sclerostomus Burmeister (Coleoptera: Scarabaeoidea: Lucanidae). Zootaxa 1060: 1-26 [1]
Nettside om arten
Generic Guide to New World Scarabid Beetles – Sclerostomus tuberculatus


== Eksterne lenker ==
Artikkelen har ingen egenskaper for arter i Wikidata
Bildegalleri
Filip Johansen Westgaard

Filip Johansen Westgaard (født 24. oktober 1994) er en norsk fotballspiller. Westgaard spiller for den norske klubben Kvik Halden Fotballklubb som ligger i 2. divisjon. Han har tidligere spilt fotball for Fredrikstad Fotballklubb i seks år. Westgaards posisjon på banen er forsvarsspiller.
I 2020 studerer Westgaard for å bli idrettslærer.


== Referanser ==


== Eksterne lenker ==
(en) Filip Johansen Westgaard – Transfermarkt
Søren Spanning

Søren Kristian Spanning (født 30. mai 1951, død 12. februar 2020) var en dansk skuespiller.
Han ble utdannet ved Aarhus Teater i 1976. I perioden fra 1980 til 1987 var han tilknyttet Det Kongelige Teater i København og medvirket i hele sin karriere i en lang rekke teaterstykker. Han har også vært flittig brukt i TV-serier.


== Referanser ==


== Eksterne lenker ==
(en) Søren Spanning på Internet Movie Database 
(no) Søren Spanning hos Nationaltheatret 
(sv) Søren Spanning i Svensk Filmdatabas 
(da) Søren Spanning på Filmdatabasen 
(da) Søren Spanning på danskefilm.dk 
(da) Søren Spanning på danskfilmogtv.dk 
(da) Søren Spanning på Scope 
(fr) Søren Spanning på Allociné 
(en) Søren Spanning på AllMovie 
(en) Søren Spanning hos The Movie Database
The Damned

The Damned er et britisk rockeband, kjent for å ha gitt ut en av de første punkesinglene i Storbritannia med «New Rose» i oktober 1976. Albumet singelen var hentet fra, Damned Damned Damned (1977) var produsert av Nick Lowe. De beveget seg etter hvert mot genren gothrock.


== Studioalbum ==
Damned Damned Damned (1977)
Music for Pleasure (1977)
Machine Gun Etiquette (1979)
The Black Album (1980)
Strawberries (1982)
Phantasmagoria (1985)
Anything (1986)
Not of This Earth (1995)
Grave Disorder (2001)
So, Who's Paranoid? (2008)
Evil Spirits (2018)


== Referanser ==
Montenegros herrelandslag i volleyball

Montenegros herrelandslag i volleyball er det montenegrinske landslaget i volleyball for herrer som konkurrerer for Montenegro under Sommer-OL, Volleyball-VM og Volleyball-EM. Landslaget er rangert som nummer 39 på FIVBs verdensranking.


== Se også ==
Montenegros kvinnelandslag i volleyball


== Eksterne lenker ==
Offisielt nettsted
Profil hos FIVB.org
Montenegros kvinnelandslag i volleyball

Montenegros kvinnelandslag i volleyball er det montenegrinske landslaget i volleyball for kvinner som konkurrerer for Montenegro under Sommer-OL, Volleyball-VM og Volleyball-EM. Landslaget er rangert som nummer 51 på FIVBs verdensranking.


== Se også ==
Montenegros herrelandslag i volleyball


== Eksterne lenker ==
Offisielt nettsted
Profil hos FIVB.org
Knudt Severin Jonas Olsen Otterlei

Knudt Severin Jonas Olsen Otterlei (født 28. november 1868 på Fjørtofta i Haram, død 31. oktober 1939 samme sted) var en fisker, gårdbruker, organisasjonsmann og politiker for Venstre.Otterlei gikk på Romsdals amtsskole 1883–1884 og dreiv deretter fiske på Mørekysten i 22 år. Han tok over farsgården i 1894 og dreiv denne ved siden av fisket. Han var fiskeriinspektør for Møre og Trøndelag fra 1921 til 1938. Han hadde mange verv i fiskerinæringa, blant annet som medlem av Norges Fiskeriråd fra 1906 til 1920. Videre var han mye brukt i offentlige utvalg, både fiskerirelaterte og på andre felt.Han var medlem av herredsstyret i Haram 1895–1913 og 1923–1925, hertil ordfører 1911–1912 og 1922–1925. Han var formann i fylkestinget 1923–1924.Otterlei var valgmann ved stortingsvalga i 1900 og 1903. Han blei sjøl valgt til Stortinget som representant Nordre Søndmør krets i Romsdals amt i periodene 1913–1915 og 1916–1918 og Møre og Rauma krets 1919–1921. Han var vararepresentant 1910–1912.Han var tildelt Kongens fortjenstmedalje i gull.


== Referanser ==


== Eksterne lenker ==
(no) Knudt Severin Jonas Olsen Otterlei hos Norsk senter for forskningsdata
Via delle Botteghe Oscure

Via delle Botteghe Oscure er en gate i Rione Pigna og Rione Sant'Angelo i Roma, som løper fra Piazza d'Aracoeli til Piazza dei Calcarari. 
«Botteghe Oscure» (av latinets apotheca, «opplag», «magasin», og obscurus, «mørk», «dunkel») sikter til de forretnings- og håndverksboder som i middelalderen ble innrettet i Balbusteaterets ruiner; disse boder var mørke ettersom de ikke hadde vinduer.


== Beskrivelse ==
Ved nummer 31 ligger museet Crypta Balbi og ved nummer 32 er Palazzo Caetani. Dette palass var mellom 1948 og 1960 sete for litteraturtidskrifter Botteghe Oscure, utgittav Marguerite Caetani.
Ved utvidelsen av Via delle Botteghe Oscure i 1930-tallets siste halvdel rev man blant annet kirken Santa Lucia dei Ginnasi og Palazzo Ginnasi.


== Bilder ==

		
		
		
		
		
		


== Referanser ==


== Litteratur ==
Roma (italiensk). Milano: Touring Club Italiano. 2002. s. 495. ISBN 88-365-2541-5. 
Handbuch der Kirchen Roms: der römische Sakralbau in Geschichte und Kunst von der altchristlichen Zeit bis zur Gegenwart. Bd 2, Die Kirchen innerhalb der Mauern Roms: Gesù Crocifisso bis S. Maria in Monticelli (tysk). Wien: Brüder Hollinek. 1970. 
Roma: le chiese scomparse: la memoria storica della città (italiensk). Roma: Fratelli Palombi Editori. 1998. ISBN 88-7621-069-5. 
 (italiensk). Roma: Cosmofilm. s. 17–21.  


== Eksterne lenker ==
 https://www.info.roma.it/strade_dettaglio.asp?ID_indirizzi=42.  
(en) Via delle Botteghe Oscure (Rome) – kategori av bilder, video eller lyd på Commons
Felix Leitner

Felix Leitner (født 31. desember 1996 i Hall in Tirol) er en østerriksk skiskytter, som tok EM-gull på normaldistanse under EM i skiskyting 2018.


== Referanser ==


== Eksterne lenker ==
(en) Felix Leitner – Olympedia 
(en) Felix Leitner – IBU 
(en) Felix Leitner – biathlon.com.ua
Agnostic Front

Agnostic Front er et hardcore punk-band fra New York. De ble dannet i 1980 av gitaristen Vinnie Stigma. De er knyttet til genrene hardcore punk og crossover thrash.


== Bakgrunn ==
Agnostic Front hadde stor innflytelse på hard core-scenen i New York sammen med band som Bad Brains og Beastie Boys. De var inspirert av politisk, britisk punk som Discharge, mer kontroversielt av oi!-musikk. Deres omfavnelse av elementer fra heavy metal, gjorde dem til inspirasjonskilde for Hatebreed, Killswitch Engage og Metallica. Enkelte av tekstene deres hadde budskap som hører hjemme på høyresiden, men de tok tydelig avstand fra diskriminering basert på rase eller etnisitet.


== Diskografi ==


=== Studioalbum ===
1984: Victim in Pain
1986: Cause for Alarm
1987: Liberty and Justice For...
1992: One Voice
1998: Something's Gotta Give
1999: Riot, Riot, Upstart
2001: Dead Yuppies
2004: Another Voice
2007: Warriors
2011: My Life My Way
2015: The American Dream Died
2019: Get Loud!


== Referanser ==
Philipp Horn

Philipp Horn (født 8. november 1994 i Arnstadt) er en tysk skiskytter, som tok EM-bronse på normaldistanse under EM i skiskyting 2018 og EM-sølv på miksstafett under EM i skiskyting 2019.


== Referanser ==


== Eksterne lenker ==
(en) Philipp Horn – IBU 
(en) Philipp Horn – biathlon.com.ua
Irina Starykh

Irina Aleksandrovna Starykh (russisk: Ирина Александровна Старых (Максимова); født Maksimova, 26. august 1987 i Kurgan) er en russisk skiskytter, som tok EM-gull på sprint under EM i skiskyting 2013.
23. desember 2013 ble Starykh dømt for bruk av EPO og utestengt i tre år.Under EM i skiskyting 2017 ble Starykh «EM-dronning» med tre gull- og én bronsemedalje.


== Referanser ==


== Eksterne lenker ==
(en) Irina Starykh – IBU 
(en) Irina Starykh – biathlon.com.ua
Marie Fangel

Marie Fangel (født 5. november 1940 i Bærum, død 31. desember 2020) var en norsk keramiker. Hun satt mange år i kommunestyret i Tromsø for Venstre. 


== Referanser ==
Holger Fangel

Holger Christian Gomme Fangel (født 15. april 1902 i København, død 21. januar 1991 i Oslo) var en danskfødt gruveeier og forretningsmann.  
Fangel jobbet seg opp fra kontorgutt industrileder og eier av gruver i Nord-Norge. Han blir beskrevet som en idérik og foretaksom industripioner med mange forbindelser til utlandet. Fangel satt også i en rekke nasjonale og internasjonale foreninger og utvalg. Han representerte Norge i FN-organene Lead & Zinc Study Group, og Sulphur Committee, hvor han også var formann. I 1967 ble han utnevnt til ridder av 1. klasse av St. Olavs Orden.


== Referanser ==
Strubro

Strubro eller Stru bru, er ei bru på Rykeneveien, fylkesvei 407, den indre vei mellom Arendal og Grimstad der veien passerer Nidelva nedenfor Rygene.  Her har det vært bru over elva siden middelealderen, her passerte presten på sin reise mellom Øyestad kirke og Fjære kirke. Elveløpet under brua var bare 7,5 meter bredt.Vestlandske hovedvei hadde sin trase her fra 1805. På slutten av 1800-tallet fikk Vestlandske hovedvei en alternativ "ytre trase" mellom Arendal og Grimstad da Strømbrua over Nidelva ble åpnet og en veitrase ble lagt over Hisøy-Nedenes-Fevik, mens den gamle traseen over Strubru omtales som "indre trase". 
På 1970-tallet ble igjen indre trase tatt i bruk som hovedvei og E18.


== Referanser ==
Johanne Pedersen-Dan

Johanne Agnete Theresia Pedersen-Dan (født 13. mai 1860, død 21. mai 1934) var en dansk skuespillerinne og billedhugger.
Hun var datter av forfatteren Georg Emil Betzonich (1829–1901) og Christiansine Nicoline Møller (1833–1923). Hun var kusine til den kjente skuespillerinne Elga Sinding.


== Skuespillerinne ==
Hun debuterte selv på Folketeatret i København i 1876. Deretter medvirket hun i en rekke komeder og operetter på Casino og Dagmarteatret, før hun i 1888 begynte å modellere skulpturer hos Stephan Sinding, som var gift med kusinen Elga Sinding. Da Sinding reiste til Paris i 1891, fulgte hun med.


== Billedhugger ==
Hun utstilte flere ganger på Charlottenborg, inklusiv under debuten i 1890 hvor hun deltok med gipsskulpturen En Slangetæmmerske. Hun var dessuten representert på Kvindernes Udstilling i 1895, flere ganger i München og i Chicago i 1893. I 1903 mottok hun De Neuhausenske Præmier for statuetten Lille Mor, og i 1906 vant hun en internasjonal konkurranse om et stemmerettsemblem til kvinner.I 1892 hadde hun giftet seg med billedhuggeren H.P. Pedersen-Dan. Sammen reiste de på flere studiereiser til utlandet.
Johanne Pedersen-Dan døde i 1934, og ble begravet på Hvidovre kirkegård.


== Referanser ==
Mahatsinjus

Mahatsinjus er en slekt av biller som ligner på smellere (Elateridae). 


== Utbredelse ==
Slekten er utbredt på Madagaskar.


== Systematisk inndeling ==
Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller, Eucnemidae
Underfamilien Phyllocerinae
Stammen Phyllocerini
Slekten Mahatsinjus Fleautiaux, 1926
Mahatsinjus analis Fleautiaux, 1926


== Referanser ==


== Litteratur ==


== Eksterne lenker ==
Artikkelen har ingen egenskaper for arter i Wikidata
Goudotus

Goudotus er en slekt av biller som ligner på smellere (Elateridae). 


== Utseende ==
Middelsstore til ganske store (ca. 20-30 millimeter), mørke, rødbrune biller, minner om litt kraftige smellere (Elateridae). Antennene er ganske tynne, litt fortykkede mot spissen hos hunnene, fjærformede hos hannen, mye lengre enn hode + thorax. Pronotum er klokkeformet, bredere enn langt, bakhjørnene noe tilbaketrukne. Dekkvingene er nesten jevnbrede, med lengdefurer.


== Levevis ==
Larvene lever i jorda og eter planterøtter.


== Utbredelse ==
Slekten er utbredt på Madagaskar.


== Systematisk inndeling ==
Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller, Eucnemidae
Underfamilien Phyllocerinae
Stammen Phyllocerini
Slekten Goudotus Fleutiaux, 1945
Goudotus gigas (Fleutiaux, 1897)


== Litteratur ==


== Eksterne lenker ==
Bilde av Goudotus gigas
Artikkelen har ingen egenskaper for arter i Wikidata
Pseudomenes

Pseudomenes er en slekt av biller som ligner smellere (Elateridae). 


== Utbredelse ==
Arten er utbredt i det sørøstlige Australia inkludert Tasmania.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller, Eucnemidae Eschscholtz, 1829
Underfamilien Pseudomeninae Muona, 1993
Stammen Pseudomenini Muona, 1993
Slekten Pseudomenes Fleutiaux, 1902
Pseudomenes bakewelli (Bonvouloir, 1872)


== Litteratur ==


== Eksterne lenker ==
Atlas of Living Australia - Pseudomenes [1]
(en) Pseudomenes i Global Biodiversity Information Facility
Serrifornax

Serrifornax er en slekt av biller som ligner smellere (Elateridae). 


== Utseende ==
Små til middelsstore (5-7,5 millimeter), avlange, brunlige råtevedbiller. De ligner på smellere. Antennene er trådformede. Pronotum er noe bredere enn langt, avrundet firkantet med litt tilbaketrukne bakhjørner. Dekkvingene er nokså jevnbrede, med dype punktstriper.


== Levevis ==
Artene har larver som utvikler seg i død ved.


== Utbredelse ==
Slekten er utbredt i tropiske og subtropiske områder,´én art går så langt nord som til Florida.


== Systematisk inndeling ==
Listen er ufullstendig.

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Macraulacinae Fleutiaux, 1922
Stammen Macraulacini Fleutiaux, 1922
Slekten Serrifornax Fleutiaux, 1926
Serrifornax brevicollis Fleutiaux, 1947
Serrifornax distinguendus
Serrifornax infelix (Horn, 1886)
Serrofornax samoensis
Serrifornax subflabellatus (Fairmaire, 1880)
Serrifornax tumidicollis (Redtenbacher, 1867)


== Eksterne lenker ==
bugguide.net - bildedatabas eover nordamerikanske insekter
(en) Serrifornax i Global Biodiversity Information Facility 
Serrifornax – detaljert informasjon på Wikispecies
Iver Andreas Rasmussen Ræstad

Iver Andreas Rasmussen Ræstad (født 13. februar 1863 på Otterøya i Aukra, død 1. februar 1946 samme sted) var en norsk gårdbruker, fisker og politiker for Venstre.Ræstad fikk utdanning på Romsdal amtsskole. Han jobba på farsgården, som han overtok i 1890. Ved sida av dette dreiv han fra 14-års-alderen vinterfiske i rundt 35 år, mer enn tjue av disse som høvedsmann. Fra 1919 til 1934 var han oppsynsbetjent ved fisket i Romsdal.Fra 1886 var han aktiv i kommunens styring og organisasjonsliv, først som medlem av likningsnemnda og formann og kasserer i et lokalt brannforsikringsselskap. Fra 1902 til 1907 og igjen fra 1914 til 1916 var han medlem av Aukra herredsstyre. I 1923 blei kommunen delt, og Ræstad var varaordfører i Sør-Aukra 1924–25. Han var med å stifte Otterøen Landbruksforening og var formann i denne i ti år.Ræstad var fast representant på Stortinget fra Romsdal krets i Romsdals amt i perioden 1916–18 og var da medlem av konstitusjonskomiteen. Han var vararepresentant fra samme krets i periodene 1910–12 og 1913–15. Han møtte tidvis på Tinget i 1912 (for Ole Beyer Høstmark) og i 1914 og 1915 (for Birger Stuevold-Hansen). Han var videre vararepresentant for Møre og Rauma krets 1919–21 og møtte da en måneds tid i 1921 (for Knut Otterlei).


== Referanser ==


== Eksterne lenker ==
(no) Iver Andreas Rasmussen Ræstad hos Norsk senter for forskningsdata
Tame Impala

Tame Impala () er et australsk psykedelisk musikkprosjekt grunnlagt av Kevin Parker i 2007. Projektet startet som et solo hjemmestudieprojekt for Parker, som både spiller, skriver og produserer musikken. Som et live-band, består projektet av Parker (guitar, vokal), Jay Watson (synthesizer, vokal, guitar), Dominic Simper (guitar, synthesizer), Cam Avery (bass, guitar, vokal) og Julien Barbagallo (trommer, vokal). Tame Impalas plateselskap i USA er Interscope Records, Modular Recordings i Australia og Fiction Records i Storbritannia.
Etter en rekke singler og EP-er utga Tame Impala i 2010 debutalbumet, Innerspeaker, som ble sertifisert til gull i Australia, og ble godt mottatt av anmelderne. Oppfølgeren kom i 2012, Lonerism, ble også hyllet, samt at den oppnådd platina i Australia og fikk en Grammy - nomineret for Best Alternative Music Album. Projektets tredje studioalbum, Currents, ble utgitt juli 2015, og som forgjengeren vant den ARIA Awards for årets beste rockealbum. Parker vant APRA Award for årets sang i 2016 med albumet Currents første spor, «Let It Happen». 14. februar 2020 kom det fjerde studioalbumet, The Slow Rush.


== Diskografi ==
StudioalbumInnerspeaker (2010)
Lonerism (2012)
Currents (2015)
The Slow Rush (2020)


== Referanser ==


== Eksterne lenker ==
(en) Offisielt nettsted 
(en) Tame Impala – kategori av bilder, video eller lyd på Commons 
(en) Tame Impala på Apple Music 
(en) Tame Impala på Discogs 
(en) Tame Impala på MusicBrainz 
(en) Tame Impala på SoundCloud 
(en) Tame Impala på Spotify 
(en) Tame Impala på Songkick 
(en) Tame Impala på Last.fm 
(en) Tame Impala på Genius — sangtekster 
(en) Tame Impala på AllMusic
EM i basketball for kvinner 2005

EM i basketball for kvinner 2005 (europamesterskapet i basketball for kvinner) ble arrangert i Tyrkia i 2005.


== Sluttstilling ==


== Referanser ==
EM i basketball for kvinner 2007

EM i basketball for kvinner 2007 (europamesterskapet i basketball for kvinner) ble arrangert i Italia i 2007.


== Sluttstilling ==


== Referanser ==
EM i basketball for kvinner 2009

EM i basketball for kvinner 2009 (europamesterskapet i basketball for kvinner) ble arrangert i Latvia i 2009.


== Sluttstilling ==


== Referanser ==
EM i basketball for kvinner 2011

EM i basketball for kvinner 2011 (europamesterskapet i basketball for kvinner) ble arrangert i Polen i 2011.


== Sluttstilling ==


== Referanser ==